**NOTA ARGUMENTATIVĂ**

**la propunerile Ministerului Economiei privind modificarea și completarea prevederilor legale în vigoare cu privire la asigurarea intereselor vitale ale populației, prevenirea posibilelor avarii majore în urma exploatării parcajelor auto subterane și utilizării automobilelor alimentate cu gaze lichefiate/comprimate.**

Propunerile date au fost elaborat în scopul asigurării intereselor vitale ale populației, prevenirea posibilelor avarii majore și îmbunătățirea situației privind securitatea construcțiilor civile, drept urmarea exploatării parcajelor auto subterane și utilizarea automobilelor alimentate cu gaze lichefiate/comprimate.

Totodată, luând in considerație că în țările din Uniunea Europeana exista mecanisme similare celor propuse în proiectele de documente, s-a analizat experiența în domeniul vizat al României și Bielorusiei.

În prezent, dat fiind faptul creșterii esențiale a construcțiilor civile de diverse destinații cu parcaje încorporate, exploatarea acestor parcaje în Republica Moldova reprezintă un pericol potențial pentru sănătatea și viața populației. Deoarece, în pofida existenței restricției privind interzicerea staționarii și parcării vehiculelor auto cu motoare de funcționare pe gaz lichefiate sau gaz natural comprimat în nivelele de demisol sau etajele subterane ale parcajelor, stabilita prin normativul în construcții NCM B.02.01-2006 PARCAJE și reconfirmata la actualizarea NCM-ului în anul 2016, ca exemplu, p.4.5 și p.5.32 NCM B.02.01.2006 Infrastructura sociala, PARCAJE prevăd *"Se interzice incorporarea sau anexarea în clădirile de alta destinație a parcajelor de tip închis pentru automobile cu motoare cu gaz natural comprimat și gaz petrolier lichefiat, și interzice de a le încorpora sau anexa la clădirile de alta destinație, de asemenea* și *a le amplasa mai jos de cota pământului,* totodată *"încăperile pentru staționarea automobilelor cu butelii de gaz nu se admit de prevăzut la etajele subterane și la demisolul parcajelor"*,acest lucru nu este respectat atât de către conducătorii autovehiculelor utilate cu sistem de alimentare cu gaze, cât și de deţinătorii de parcaje subterane sau parcaje supraterane de tip închis. Ba mai mult, în prezent nu se respectă în totalitate cerințele concrete privind reutilarea automobilelor pentru consum de gaze lichefiate sau gaze comprimate, deseori utilizându-se buteliile de uz casnic, care deja sunt cu termenul de exploatare depășit. În consecință, la momentul actual se atestă un pericol major pentru securitatea exploatării parcajelor subterane, implicit a clădirilor în care sunt încorporate.

Astfel, rațiunea acestor completări derivă nemijlocit din necesitatea minimizării potențialelor riscuri la exploatarea vehiculelor alimentate cu gaze și asigurarea securității și sănătății populației din blocurile de locuit multietajate, centre comerciale și alte obiecte de menire socială, care sunt prevăzute cu parcări subterane sau parcări de tip închis.

În același timp, luând în considerație că agenții economici nu respecta restricțiile impuse prin actele normativ-tehnice pentru construcțiile civile, privind proiectarea și instalarea în parcajele subterane a detectorilor de gaze, sistemelor de alarma, de ventilare, de stingere automată a incendiului, inclusiv a semnelor de interzicere, în scopul preîntâmpinării a posibilelor avarii cu consecințe dezastruoase, prin Proiectele date se propune neadmiterea parcării autovehiculelor utilate cu sistem de alimentare cu gaze în parcaje subterane sau parcaje supraterane de tip închis, precum și efectuarea supravegherii permanente din partea proprietarilor de parcaje în procesul de exploatare a stării tehnice a sistemelor instalate în buna funcționalitate.

La fel, se propune de a obliga agenții economici privind stricta respectare a cerințelor normative la elaborarea proiectelor și la montarea tuturor sistemelor de prevenire, inclusiv cele automatizate, precum și ajustarea recepției în exploatare a parcărilor subterane strict în conformitate cu prevederile actelor normativ tehnice din domeniu construcțiilor civile.

In cazul nerespectării a cerințelor obligatorii, de prevăzut aplicarea sancțiunilor de rigoare atât pentru conducătorii autovehiculelor utilate cu sistem de alimentare cu gaze, cât și pentru deţinătorii de parcaje subterane sau parcaje supraterane de tip închis din partea organelor abilitate, responsabile de asigurarea ordinii publice.